0. Tag, Freitag (Vorbereitung): cs: 20.34: de raph isch so uf die 7ni zu mir ko, zerscht simmer mit em auto und es paar sache zu ihm hei gfahre, nach dem dr de konverter so mit kabel verlängeret hei, dass de querschnitt stimmt, bin ich denn an radio gange.. nach emene erfolglose versuech de radio vo hinde z sichte, han ich denn das konzept ufgeh... nach dem mr denn schlussäntlich alles zügs vom raph iiglade händ simmer denn zu mir  gfahre, döt de rescht iglade... übernachtet hets auto bim raph dehei... am morge het denn, wie ich scho am vorobe denkt han, de raph verschlofe... am 10 ab 8ti lütet bi mirs tel, er sigi grad ufgschtande... denn het er sich schnäll agleit. will de raph irgendwie die zite vom gepäck abhole bi de andere verbockt het, simmer denn bi jedem trotz em verschlofe z früe gse... z basel hets no grad vor eus en unfall geh... 1. Tag, Samstag: cs: 18:35 Sodeli, mir sind do jetzt im tessin ufem campingplatz verbano. die  andere plätz sind entweder nid für jugendlichi gruppe gse oder denn hei uns eifach nid welle... de am fluss do in losone-ascona isch direkt an dr stross gse... also au nid sehr sinnvoll... do isch no gemütlich, relativ nöch am see (ca. 500m) und eigentlich ringsum jungi lüt... also voll gemütlich... es het sogar wlan, hämmer bi dem nid erwartet, d abrechnig möche mr übers natel.. 30rp pro min... einiges billiger als gprs... kreditkarte wär au gange, aber wär tüürer... no es paar bilder vo eusere fahrt do  abe...   Do s navisystem... wenn mr ihm würd folge wäre mr einiges schnäll do unde gse... ;) gäll raph :D   Do es bild uf dr gotthardstecki in dr berge... Do no en film vo dere strecki:     DO no es guets bild, mini  meinig, eifach so schnäll usem fänschter ghebt...   do de zeltplatz, do simmer grad am ufstelle gse... Wort fum dag: >>>>> Schponspob <<<<< Muggestichresumé: rg: 1 bewisnige, 2 vermuetige cs: 0 bewiese, 1 vermuetig ---------------------------------------------- 2. Tag, Sonntag: ss: 12:00 also mir nochzügler sind jetzt au in tenero acho. mir hei eus am 07.40 am bahnhof in basel troffe, dört hei mir no zugbillet, esse und geld gholt. drnoch  sind mir uf 08:07 zug richtig zürich gange, das isch so e hypermoderne ice zug gsi.   in zürich het gregnet, aber mir hei jo nur müesse umstige. durch dr umbau hei mir no müesse s gleis sueche, aber au das hei mir gfunde. im zug isch zimlich alles belegt gsi und dank dr manu hei mir schluessendlich in es eigenigs sechser abteil schön abgschirmt chöne go reise. d lilly isch mega müed gsi und ich ha gseit ich blib wach.   Aber au am  schluss bin ich ignickt. uf dere lange strecki ins tessin hei mir zugerberg, schwyzerberg, rigi, titlis, eiger, mönch und jungfrau, matterhorn vo dr falsche sitä, gseh ;-). userdem no ganz vieli tümpelsee wo neui näme becho hei vo uns. in art-goldau hei mir sogar philosophiert und in wasse hei mir d gleisschlaufene analysiert. uf em regiozug in bellizona heir mir guet uf d asage glosst, hei jo unseri station nit wölle verpasse. aber mir hei dr bahnhof glichzitig mit em raphi erreicht und sind so zu unserem  zeltplatz glangt. s zelt vo de mädels hei si noni ufgstellt gha, also jungs...! aber das hei mir nach platzschwierigkeite au no gschafft. cs: 15:15 hüt simmer go bade, nach langer zit sind denn alli inecho, d wertsache het niemer gstohle...   s auto hei mr als tresor brucht, also alles tüüre ins auto ine... vorhher hets liecht tröpflet und es vot jetzt denn gli mol afo gwittere... mir hei vorsichtshalber mol es vorzält baut, zum drunter chone wenns würd afo regne... ufem  wettradar gots no öppe e stund...   es sind widder neue zuezüger cho... au widder jungi lüt, also de iidruck bis jetzt: empfählenswert... rg: 20:16 hüt sind die 4 nachzügler mitem zug nach tenero cho. nachem zelt ufbaue simer in lago Maggoire ufs floss use gschwumme. Die Santitärealage sind nume bedingt empfehlenswert. als znacht heds stocki, salat und Brotwürscht geh. de christian hed mol agfange mit lehre fürd Prüfig.. so jetz, gangi besser gseit uf wunsch hi machis eifach, d  manu go massiere. cs: 00:34 zum z nacht hets stocki mit kalbsbrotwurscht geh, messi für die wos kocht händ   cs: 21:00 d simone duet grad mit em matthias telefoniere... er will dvd mit ihrem notebook luege... mir hei ihm denn gseit, er sölli de vlc player abelade... es isch denn au gange am schluss... jetzt quatsche die andere zürcher eus grad a, ob mr uf ascona in uusgang gieche... mir sind aber do blibe... döt heigis d wallstreetbar vom tessin... de raph, lilly und de  thomas sind go desert hole... läck, das het widder supper usgeh wo die mit em auto cho sind... en chleine iidruck drvo...:   cs: 00:08 us regetechnische gründ hei mr de blog nid chönne z änd schribe, ich due jetzt no d bilder mache und denn gönd mr go schlofe... mir hei chli problem ka wägem wasser wo ins zält gloffe isch, aber ich denk das sött hebe... es witers problem isch s sälber baschtlete vordach, döt sammlet sich chli vill wasser... naja isch glich, denn füllt sichs halt  ;) jo, was willi no schribe... ähm, d glace het chli warm beko bim heifahre... und jetzt donnerets über eus... also zimmlich nöch das gwitter...   trotzdem hei mrs no gschaft euch de blog do z schribe...   Wort fum dag: >>>>> Work-o-holic <<<<< schribt mr das eso? :D Muggestichresumé: tb: 2 cs: 0, 0 ll: 4 rg: 1 ss: 1 mf: also geschter zobe 0, in dr nacht vermuetig 2  ---------------------------------------------- 3. Tag, Montag: ss: 16.35 also hüt am morge hei mir de jungs ihri vorzeltkonstruktion abbaut, s wasser isch bi ihne ins vorzellt ineglofe.   nach em zmorgeesse hei mir uns parrat gmacht zum shoppe. zerscht d jungs s technische und d mädels kleider. nacher sind mir alli go esse ichaufe für 200 Franke, isch echt lustig gsi.   Nachher sind mir mit chline verzögerige vo dr autotruppe ins zelt zruggkehrt, wo mir au scho wieder  zmittaggesse hei, isch jo scho zwei am nomitag gsi. und nachem verdaue hei mir wölle go minigolf spilä, aber em himmel hei mir nit vertraut und drum hei mir nomol d wetterprognosse abgrüeft, d hälfti het gfunde mir sölle nit go, die anderi hälfti het wölle go. Zum glück hei mir lang diskutiert und sind nit gange, zwei minute spöter hets im ströme afo regne.   jetzt sitze mir im zelt und warte, um uns ume wird dr zeltplatz immer mehr in e see verwandlet.   dr chrigi und dr raphi sind uf dr erkundigstuur um unseri zelt, dr schade isch momentan no chli. doch es taucht es witers problem uf, d lilly muess uf s wc aber es isch alles überschwemmt, hilfe rettet uns. plan chrigi/raphi heisst, wc-überschwemigs-taxi mit em auto wo nebem zelt stoht zur toillete fahre.(vom zält us in 10 (raphi und chrigi  säge 20) meter erreichbar) ;-) typisch jungs.   dr rege het zum glück chli nochglo, mir hoffe s best für unseri ferie und das es endlich besser wird. mf: 16.51 dlag hed schi wider beruhigt. slilli und simi sin wider vom wc-taxi zrug. jetzt sin die meischtä nass. dchuchi hed chli nass becho. isch do durch euses znacht gfärdet? es sell spagetthi mit tomatä sauce ge. jetzt isch grad dr raphi zrug cho und hed grad ä churzä strip anä gleit.. was är anschienend dähei jedä tag  macht (vor sinärä schwester):-) jetzt nämä mir den grad euses erschtä für obäbier zu eus. dr raphi dued jetzt grads scardinal eve für die wiblichä wesä im zält und sfäldschlössli für dherrä (ausnahme fürä chrigi) gholt, und dr bi hed är leider scho wider nassi sockä becho.:-) jetzt sin grad äs baar jungs am abreisä, das findä die dsimi und i nid sehr toll. jetzt sind sie wääg :-( ........aber vilicht chömä wider neui uf die freuä mir eus scho.:-) also proscht......   cs: 17:26  also was no ganz wichtig isch: de stuehl wo mir mir kauft hei im interdiscount isch scho kaputt, d manu het ihn kaputt gmacht, "du bisch bös" :D und mir hei usegfunde, wie mr ganz eifach öppis z trinke kan verdiene, mr loht eifach ganz vill zältmat dusse, denn froge eim eifach anderi und verlangt es bier defür... hehe, was au no ganz luschtig gse isch: d lilly ka nid baselbieter dielägt läse :D es tönt ämmel u komisch :D was chli närft sind die helicopter wo immer obeduure fliege... jetzt au grad widder...  de raph suecht kabelbinder... alli säge kabelbinder, aber niemer suecht... de raph macht sälbschtmord... mit em badtüechli... :D es isch echt hammer wätter, und es tropft immer ufs notebook vom raphi, aber zum glück weiss er das nid... es isch no kuhl zum zueluege wie s wasser obeduure am zält ablauft...   Do no zuesätzlich en video vo dem ganze:   ll: 04:00 Ich ha festgstellt, dass mir sehr beliebt uf däm Campplatz sind.. als i nämli unseri nochbere nach eme ping-pong ball gfrogt ha, händ die gfunde, ob i die mit em grosse zält dörtähne (jungszält) scho gfrogt ha. somit sind mir zur erste ädrässe worde, für sache die me uf em campingplatz brucht;-) uf minter witere suchi nach em ping-pong-ball hän mir no unseri andere nochbere chli nöcher kenneglernt, die no sau zwägi sieche sind =)  Sie händ zwar kei ball für mi ka, händ jedoch gfunde, dass sie alles andere susch hätte was i suech...;-) Ufgrund minere sympatische usstrahlig (oder vellicht au wäg de pizzas die me ihne gä händ, wo mir nüm händ möge), händ sie uns alli zu sich unter ihri plane iglade. was denne zunere sehr luschtige rundi mutiert isch! mit würschtli vom grill, musikalischi unterhaltig.   Die st. galler hei überigens e band, d website vo ihne isch: www.nofnog.ch.vu Horrorgschichte(wo simone uf em zältplatz gstorbe isch [aber "nur" zuefällig glichi namensgäbig]) vo bekiffte autore. nachdäm alli chli müed gsi sind, händ mir uns alli in die eigene Zällt verkroche, wohl sich glaub zwei buebe vo unsere nochbere im zällt girrt händ und bi uns glandet sind.......... durch gwüssi umständ sind simone und *dr* manuel and früschi luft gange, ihne ischs glaub inne zheiss worde.. wohl ich mues sage, i ha guet, tief und fest gschlofe =) cs: 01:30 ich han mich denn mol vo dere gruppe abgwändet und bin mol ufem egotripp zum see abeglofe... natürlich mit dem cam.. ;) was macht ächt de cs mit de cam ide nacht am see?? - genau, langzitbeliechtig... do es bispiel:   Wort fum dag: >>>>> s gwitter wo sött verbi zieh... gäll raphi ;-)<<<<< Muggestichresumé: cs: 3 mf: 9 ss: 3 rg: 2 tb: 1 ll: 8 ---------------------------------------------- 4. Tag, Dienstag: ss: 17:30 scho wieder isch fast  en tag vergange. nachdem alli mehr oder weniger fit ufgwacht oder gweckt worde sind nach dere lange nacht (nomol sry raphi) hei mir in etappene zmorge gesse. s manu und ich hei no d bei mit kaltwachs enthoort (*autsch*). nach ere chline umehock, schlofrundi sind mir den endlich zum strand ufbroche. d jungs hei sich sofort s boot gschnappt und sind fast um dr ganz see paddlet so lang wie si gha hei. mi muess halt alli spieli uf em wasser usprobiere. d mädels hei in dere ziit volleyball gspielt und de nette  nochbere bir morgegymnastik zugluegt. wo s boot endlich zrugg gsi isch hei den au d manu und ich dr anker inezoge und sind umetriebe. nach eme kurze schwumm (2 ärmbewegige) hei mir chalt becho im 15Â°C kalte wasser und sind wieder ans land. unseri nochbere hei den en sandburg wettbewerb gstartet und sie hei lut ihrer notegäbig (nochbere=10, mir=9.5) gwunne.   wos uns den chalt worde isch sind mir zum zelt zrugg und die ganz truppe isch scho wieder go schlofe, obwohl die  alli mehr gschlofe hei als ich (2 Stund). d schlofkönigin vom tag het manuela gheisse, was hesch du znacht gmacht? cs: 23:31 jetzt sitz ich widder im gheizte zält und schrib de blog und due no chli d de text vo de andere mit bilder verseh... am strand isch mr zum teil au chli langwilig gse, han denn no chli eigeportrait gmacht...   am obe sind mr doch nid wie eigentlich gewollt in usgang, stattdesse sin mr do blibe und hei tat oder wahrheit gspielt. nach dem mir (jungs)  eus vo de mädels zwecks pingpong abtrennt hend händ die vermuetlich witergpspeilt, si sind ämmel immerno dra gse wo mir widder ko sind... denn hei mr no poschtkarte per natel gschickt, de tobi isch als erschts drunter ko, denn no es paar anderi... gege schluss isch denn eigentlich nüm vill gloffe, d mädels sind in ihres zält hei no d pumpi brucht zum vermuetlich d luftmatraze ufpumpe, und de thomas isch im bett und loost musig... im raph isches langwilig, jetzt sind grad no die münchwiler, a nei,  müchesteiner ko, go d d sd und de usb stick cho hole, mir hei ihne d bilder vo de sd ufe usb stick kopiert... mhm... so jetzt ladi das ganze no ufs netz und denn luege mr witter... Wort fum dag: >>>>> magic <<<<< hauptsächlich brucht vo dr lilly und em chrigi Muggestichresumé: cs: 3 mf: 14 ss: 4 (trotz schlofplatz im freie) rg: 2 tb: 1 ll: 12 ---------------------------------------------- 5. Tag, Mittwoch: cs: 00:11 De tag het sich wie folgt abloffe: Als allererscht simmer go minigolf  spiele, mit knappem kopf an kopf renne het de thomas vor de lilly gunneâŠ Raphi isch de 3. gse, d manu und ich sind 4. worde, und leider ganz am schluss d simiâŠ   Zerscht bin ich, de raph und de thomas go ichaufe, will mir aber ferie hei und scho vo grund uf fuul sind, sind mr zerscht mol ins coop restaurant öppis go trinkeâŠ Nach dem mir denn relativ lang döt gsässe sind, simmer denn ins bau&hobby welle go gas chaufeâŠ aber nei, es het immerno kei gas kaâŠ denn  simmer halt in coop und hei de rescht uf dr lischte iikauftâŠ isch chli billiger cho als de letscht ichauf, nämmlich genau CHF 181.30 (gschätzt ;-))âŠ Nach dem mr denn zum lago maggiore zältplatz gange sind und die uns gseit händ, dass es sit öppe 2 johr kei gas führ d gaslampe meh würd geh, simmer denn widder zu eusem zält wo uns d mädels scho ungeduldig erwartet händ. S erschte was si gseit händ: âwäge euch hän mr nid an stand könne, d cam isch do gseâŠâ okeâŠ guet, denn hei mr alles iigrumt. Nachere  kleine pause sind mir, also ich de thomas, de raph und d lilly zum ko-kart fahre gangeâŠ isch hammer gse, leider e chli tüürâŠ CHF 22.00 pro 10 minuteâŠ mir sind zwei mol gfahre, mir hätte eigentlich kei renne sötte mache, aber mir heis trotzdem gmachtâŠ ich han de bescht kart verwütschtâŠ han fascht de raph überrundetâŠ um 50 cm nid, so bösâŠ   Nach dem mir denn vom ko-kart zruggko sind, hei mr ganz kurz pause gmacht, denn hei mr langsam hunger beko, ich han denne  im mari uf natel aglüte, het aber nid abgno.. nach ca. 15 min het er denn zruggglüte, de mari und de simon sige jetzt grad bim sportplatz. De raph het sich denn gopferet die zwei go iiwiseâŠ sondeli, denn het de raph afo ässe koche, und de simon und de mari sind grad mol an see go badeâŠ denn hets ässe geh, es isch hammer gseâŠ es het pulet gschätzlets mit röschti gehâŠ Nachem ässe het d disskussion agfange was mir hüt zobe mache. D sangaller sind zum moon & stars 2007 gange. Eusi zwei möglichkeite  wäre entweder ascona oder ebe das moon & stars gseâŠ Mir hei uns denn uf 9ni geinigt, d jungs sind denn tatsächlich am 9ni parat gse, d mädels hei no chli länger bruchtâŠ d lilly het sich no in finger gschitteâŠ Also, d disskussion isch denn no gse öp mr mit em auto oder mit em bus göndâŠ will d bündner nid hei welle mitcho, hei mr uns denn für auto entschiede, mir stopfe bi einere fahrt s auto uf 5 lüt und uf dr andere andere denn korrekt mit 4. Iischub: ganz wichtig: die 5 minute duschi, got nur  4.25!!!!!!!!!!!! Also witter im text: Acho in locarno hei mr mol e chlini tour gmacht, mir sind denn in e hammer iigrichteti bar gange   Spöter hei mr öppis z trinke zu uns gno, nach dem simmer no churz in bühneberich gange wo mr nid ane sind cho vorhär, isch hammer belüchtet gse, alli hüüser e anderi farbâŠ Immer witter vo de bühni wäg sin mr denn zum schluss cho, dass es nüme vill sinn macht zum no länger döt z blibe, will es isch unter de wuche und es lauft  vermuetlich nur bis am 1 öppisâŠ Do d motivation vor ort ;-)   De mari het denn e ähnlichi ufteilig bim heifahre gmachtâŠ Da raph het bim anefahre no unbedingt müesse es föetli vo locarno in dr dämmerig müesse macheâŠ     Also jetzt bini do und schrib de blog, die andere sind jetzt au grad koâŠ D bündner hei sich grad sälber iiglade, es paar fu ihne sitze jetzt ämmel stockbesoffe vor eusem zält.  Sie interessiere sich nur für âeusiâ mädelsâŠ de raph het grad 3 st. galler mädels ufem wäg zum wc uffgabletâŠ sind aber nachem wc nüme uftauchtâŠ en ereignisriche tag got somit zend. Muggesitchresumé: Folgt nochâŠ Wort vom tag: >>>>>>> kindér-schoggoladde <<<<<<<< ---------------------------------------------- 6. Tag, Donnerstag: cs: 14:37 de donnschtig isch für eus jungs chli lockerer verloffe, ämmel bis jetztâŠ d mädels sind uf locarno an märt go  shoppe, mir hei e churze sporttag mit badminton gmacht. De mari, simon und de thomas hei umbeding no welle de grenadier welle zueluege, sind für das uf isone gfahreâŠ   Döt het de simon no welle ine jaguar stige, da aber de bsitzer denn grad i dem momänt cho isch, hets nur es gstellts foti gehâŠ   nachere churze pause simmer öppis z mittag im restaurant go ässe, es het menü geh: penne als vorspies, pommes mit schnitzel. D abrechnig  isch chli komisch zue und her gangeâŠ jetzt sind grad de mari und de simon abgfahre, mir möche jetzt im momänt nid grad sehr sinnvollsâŠ de raphi, thomas, manu und d lilly sind go chlätere, ich und d simi sind do blibe. Ich han fürd auboprüefig (aussenbordmotor) glernt, d simi het gschlofe und spöter denn ihres buech wittergläseâŠ rg: 21.48 ich de Sir auf dem chair sitz ufeme mehr oder weniger bequeme Campingstuhl und schrib do min hütige Blog. Werdendem das ich do min Roman verfass, kippe die andere  Fertigschogoladecreme in plasikchachel. Ich muss wohl oder übel au fu dere made in Cooperfindig probiere. â gut, Creme isch gesse errinered mich sehr stark nach staldecreme. Naja. isch Camping. Zum Chlettere: Hüt am 3i sind mer (ohni simi und Chrigi) ine Chledergarte bi Corcona gange.   Es isch drum gange mithilf fu Stahl bez. Kunststoffseil fu Baum zum Baum zcho. De Thomas hed am Schluss no die Schwarzi Piste mit mued in Agriff gnoo.   Nach dene 2h Tarzanspiele siner no in Coop go ichaufe. So am halbi 7i simer den au wieder zrug gsie. De CS aus M. isch chreftig am Bootprüfig lehre. Zum Znacht hemer eus Fleisch ufem Grill und Salat gmacht. Anschliessend hend eus de Thomas und ich en churze Schwum im See erlaubt Zum hütige Obigprogramm chan ich leider no keini Agabe mache. Villicht gömer  nach Lucarno mit de St. Galler. De Christian und mich stinks erlich gseit echliâŠ ihr werdes seh es paar ziele wieder unde. cs: 00:14 So jetzt bin ich und dr raph do im zält vorhhär hämmer widder chli autoexperiment mit headup display und mit aschiebe gmachtâŠ im gheizte zält schrib ich jetzt de blogâŠ De rescht sind mit de st. galler in usgang uf locarno mit em bus, si chöme denn irgendwenn mol mit em taxi heimeâŠ De raph denkt ammigs de blog, jedefalls het er d hoorschniideaktion vo mir im kopf  gschribe, aber nid im blog.. Also zu dere aktion: d simi het gescht mich gfrogt, ob sie nid mini fransle dörf schniide, han denn schwere härzens jo gseit, aber erscht morn, also hüt. guet, also, nachem z nachtässe hei denn d simi und d manu voll die vorfreud kaâŠ ich han denn gseit, ich gang go dusche, will aber alli duschene bsetzt gse sind, han ich de lilly no ghulfe abwäscheâŠ nachdem bini denn go duscheâŠ Woni zruggcho bin hei si scho sehnsüchtig gwartetâŠ aschliessend bini ufe stuehl gsässe und denn isches  los gangeâŠ   D simi het mol d fransle gschnitte, het mi chli schräg dunkt. D lilly het schön schadefroh zuegluegt:   nach em erschte blick in spiegel isch denn d meinig ufko, dass hinde au no chli sött gschtueft wärdeâŠ ich han denn gseit, si söll mache was si wie, d manu het natürlich grad alles erscht gno und het us spass gseit, guet, denn schniide mr si kurzâŠ do hani aber öppis drgege kaâŠ zerscht het d simi  hinde afo schniide:   denn het aber d lilly agsetzt zum hinde z schniideâŠ es het sich zimmlich professionell agfühlt und usgseh:   schlussäntlich hets denn fascht eso usgseh wie normal bim coiffeurâŠ thumbs up ;-) mf: 03:06 nach ärä zimmli spontanä entscheidig, mit dä st.galler in usgangs uf locarno zgo.hei mir mädels müssä vorwärts machä bim barad machä ä virtel stund für allesâŠ.das isch zimmli knapp gsi.i ha mis natel vergässä.  und dlilly hed kei zit me gha zum ihri hoor zmachäâŠwo mir den nachämä churzä intensivä marsch an dr bus haldstell acho sind, heds sich usä gstellt das am halbi 11 gär kei bus meh fahrt sondern erscht am 11 wider.dlilli und i sind den nomol zrug gangä um svergässänä no zmachä.in locarno acho,hei djungs zerscht mol äs bier und ihri ziggis brucht.anschliessend sin mir den ind sportbaar gangä.dört hei mir eus öpis ztrinkä gholt bevor mir eus den unter tanzlüttlis gmischt hei mä muess dr zuä sägä das mir nid  die einzigä gsi sind.mä hed sich müssä mit elbögälä am platzt haltä. Am 2 isch den die bar zuä gangä und mir hei leider usä müssä.dussä hei mir den ufä st galler müssä wartä wo sini frau fürs läbä gsucht hed.:-)hed sä glaub nid gfundä.nochhär hei si wellä in ä ander bar wächslä die hed den aber i trit koschted. vo dört us sin mir den mit em taxi zrug ufä caming.was jettzt passiert isch isch no offä..mir wärdäs gse.das stod sicher den morn no drin.dgraubündner sind no ummä .:-) cs: 04.59 jetzt bini grad am  schlofe gse, und jetzt chöme doch eifach die andere widder heimeâŠ de thomas het chli z vill ka, d manu und d lilly sind denn go schlofe, d simone het mit de bündnerd nacht duuregmachtâŠ nach locarno sind si denn am 2 widder do gse, denn sinds ufe sportplatz gangeâŠ und wie gseit am 5fi widder do gseâŠ Muggestichresumé: cs: 1, weiss au nümeâŠ mf: 20 wärdes scho si ss: glaub 1 / 2 neui rg: 5 tb: 2 ll: 7 S Wort fum Dag: >>>>>>Hilfeeeee<<<<<<<< (mehrfachi bedütig)  ---------------------------------------------- 7. Tag, Freitag: ll: 12:07: eigentlich wüsse mir garnid, wenn gester ufghört het und hüt agfangt =) als i hüt ufgstande bi, hani vo dr manu erfahre, dass sie kum het schlofe könne und simone anschienend duregmacht het. Amel sind alli vor em zält scho wach gsi. Es schient au so, als hät sich in däre nacht au einiges fürd simone gänderet, als i nämli ufgwacht bi, hani d bündner die ganz zit ihre name ruefe ghört ;-) Nach ere duschi bini denne au unter de lüt gsi.  Mir händ au nomol neui nochbere beko, zur freud vo de jungs sinds 2 fraue vom aargau. Dr raphi het denne die trurigi feststellig gmacht, dass 1 dag bevor mir gönd ändlich anderi fraue zu uns stosseâŠ arme raphi =) Unseri liebe st. galler packe jetzte scho mol ihri zält zämme, will se hüt obe scho abreise. Bevor sie gönd händ mir no e gemeinsams mittagässe plant, mol luege ob das zstand kunnt. Zur zit hänge alli chli in de seil.. Dr raphi ligt im schluchbot D manu flext in dr hängematte D simi bequemt sich  uf dr luftmatte und erholt sich vom âarschlöchleâ (kartespiel) Dr chrigi sitzt näbe mir und wacklet mit em stuehl hi und her Dr thomas liest wiedermol dr sportteil vom Blick Und ich schrib chli am blog. So viel zum morge ss: 21.34 also ich möcht jetzt au e no chleini amerkig mache zu gester zobe und hüt am morge. nachdem mir am 3 Uhr am morge vom geile usgang heicho sind, hei uns d graubündner aghaue und gseit das mir nüm uf em zeltplatz dörfe luut si. dorum sind mir den userhalb vom zeltplatz go  gmüetlich dr obe usklinge lo. gmüetlich isch es aber nur am anfang gsi. gli hei mir âHugoâ es trinkspiel, angfange. D lilly und manu sind den irgendwenn eleige zum zelt zruggkehrt, Da dr thomas nit immer het chöne rechne isch er zimli atrunke gsi und drum ha ich ihn nit eleige wölle dört lo. nach ligestützaktione uf dr stross hei mir gfunde mir kehre zum zeltplatz zrugg. Nachdem dr thomas guet im zelt acho isch ha ich am fünfi am morge beschlosse mit de graubündner ufzbliebe. Das het den e zimlichi lustige  rundi (giggelisuppe inbegriffe) ergeh wo me nit ernst neh het dörfe. ll: 20.59 nach emene gmietliche mittagässe und ere chline pause sind jungs und ich mit de st. galler no mol go-kart fahre gange. D manu und simi sind denne an strand. Eigentlich wäre mir am liebschte alli zämme gfahre, da mir aber 9 persone gseh sind, händ mir uns in 2 gruppe ufteilt, die us de st. galler mit 2 unbekannte 10 min. gfahre sind. Dr chrigi, thomas, raphi und ich mit nomol 2 unbekannte(mit geschwindigkeits phobie) gfahre sind. Im  ziel händ sie uns mit zubeltem applaus empfange.   Noch em renne hän mir uns vo de st. galler verabschiedet mit ume gehupe und lichtgeblinke und nach ere lange diskussion an dr krüzig wär sich jetzte zerst uf d krützig wage söll händ alli andere verkehrstelnehmer gmeint mir händ e schiebe, will mir e ewigkeit brucht händ zum losfahre. ->Dr chrigi het sich soebe sälber blizt und gseht jetzt komischerwis kum no öbist =) Am zältplatz ako, händ mir uns vo unsere  asträngende sportliche go-kart leischig erhole müesse. 1,5 stunde gschlofe und dr raphi hets natürlich nid lo könne unseri erschöpftheit z dokumentiere ;-)   Uf die 7bni sind mir ind pizzaria ässe gange. Zu unserer alle entüschig het dr raphi es cordonbleu bstellt, wohl er doch immer behauptet het, dass wenn er scho wo andersch isch, die dörtige spezialitäte ässe würd. Zis zis zisâŠ   S dessert händ mir denne wieder vor em zält zue uns  gnoh. ->D lilly het dr raphi s erstmol küsst. (behauptet dr raphiâŠ do kani nur sage: âraphi, träum witerâ ;-) ) cs: 22:18: jetzt liige grad die drei fraue in dr hängematte, zwecks belastigstescht vo dr hängematteâŠ   zwüschefrog: was muess mr mache dass mr innerhalb von 5 sekunde drei fraue zum abstürzte z bringt? - mr löst s seili vo de hängematte =) Si plane grad d nacht in dr hängematteschribe was dr simone ufgfalle isch: de raph het  fraueentzug, er macht alles a, was wiiblich isch =) cs: 23:21: raphael stellt mit erschrecken fest: nächstes mal weiterwinkelobjektiv mitnehmenâŠ Muggestichresumé: cs: 1 mf: gnueg ss: öbe 5 neui rg: genauere auskunft erteilt raphael unter der rufnummer: 079 399 ** ** Ãffnungszeiten: 10:00 bis 11:00 uhr und von 15:00 bis 16:00 uhr tb: 5 ll: 10 S Wort fum Dag: >>>>>>>> tomi, hier kommt der genuss.. bing!* <<<<<<<< ---------------------------------------------- 8. Tag,  Samstag: cs: 19:52: sodeli, äntlich dehei, nach dem ich jetzt s auto no vo inne und usse vo de überrescht vo de glace befreiht han, hani natürlich zerscht grad s neue auto müesse usprobiere... ;-) Zu de fahrt heime. vorem gotthard hei mr öppe 1h stau ka, sunscht isches immer relativ heiss gse... s gepäck hei mr grad in ungekehrter reihefolg abglade, die einzig fahrt wo mr nach dr lilly offe hei chönne unterneh isch vom raphi zum thomas und vom thomas zu mir heime... de 10 liter behälter het e baselbieter VW  gschliese, de raph hets fänschter ufgmacht, und inere kurve isch denn de behälter uf d stross... de erscht het extra usgwiche, s zweite auto het gmeint es chömi drüber... jetzt dueni denn no d bilder überelade und denn due ich do au no eis ine vo dr fahrt... d lilly oder d manu schribt denn no en blog zur heimfahrt im zug... so long... s bild vo eusere heimfahrt:   cs: 00:01: sodeli, also ich fass mol chli alles in zahle: anzahl bilder & videos unsortiert: 845  dodrvo videos: 10 grössi vo allne bilder & videos: 1.57GB azahl mails woni in dere wuche beko han: 4004 dodrvo bruchbar: 25 blog bitrag vom heifahre: ll: 20.35 Unseri zugfahrt isch eigentlich wenig spektakulär gsi. het hauptsächlich drus bestande musik zlose und z schlofe, und immer wieder chli öbis zässe.. als mir alli mol wieder chli wachgsi sind und chips gässe händ, händ manu und ich dr schock vo de ferie beko...: dr zug blibt ind luzärn stoh und es laufe d lüt an uns vorbi die usstiege. Plötzlich  blibt e alti frau näbe uns stoh und holt luft: "Schämet dir junge fraue euch nid so halb blut ume zlaufe?" ->(weiss nüm genau wie sie s gseit het simi hets ufgnoh, kas verbessere) Ich glaub mir alli sind us em stune nüme drus ko, au d simi isch so gschockt gsi, dass sie vergässe het, dass sie sich eigentlich het wo anders ane hocke welle. d manu und ich händ uns a gfange gegesitig z mustere und händ sogar unsere usschnitt chli ufezoge.. vellicht het die alti jo rächt ka!? nachdäm mir dr erst schock  verarbeitet händ, hän mir nur no lache müesse und zum bewies vo unsere halbe blutheit händ mir das föteli gmacht   die rächtlich fahrt händ mir uns nur no gegesitig ufzoge, dass mir doch so viel hut zeige würde X-) schliesslich händ mir festgstellt, dass die armi alti frau in unsere hütige gsellschaft nur no kriese bekunnt, wenn me sich dänkt, dass sie scho ab uns e theater veranstaltet het! Aber dä schock wird immerno witer tief in uns sitze ------------------ cs:  19.07.2007, 01:47: Bilder vo eusne ferie sind unter folgender adrässe erreichbar: http://party.casida.ch/index.php?list=70